આતંકી થવા અને આતંક ફેલાવવા માટે ગજુ જોઈએ તેવી તાકાત સંઘ પાસે પહેલા પણ ન્હોતી અને આજે પણ નથી. સંઘ સાથે સીધા નહીં સંકળાયેલા પણ સંઘી વિચારધારાની નજીક રહેલા સંગઠનોએ મુસ્લિમોને પાઠ ભણાવવાનો પ્રયત્ન કર્યો, પણ તે ફટાકડાનો બોમ્બ ફોડવા જેવો હતો. કદાચ બની શકે કે એક નાનુ જુથ હિંસાનો જવાબ હિંસાથી આપવા માગતુ હશે, પણ તેનું કોઈ વ્યવસ્થિત સંગઠન સંઘ પાસે નથી. સંઘ આતંકી સંગઠન છે તેવુ ભારતીની કોઈ એજન્સીએ સત્તાવાર અથવા બીનસત્તાવાર રીતે કહ્યુ નથી. છતાં 26-11ના મુંબઈ હુમલા ઉપર લખાયેલા પુસ્તકના વિમોચનમાં દિગ્વિજયસિંહે કહ્યુ મુંબઈ ઉપર થયેલા આતંકી હુમલા પાછળ રાષ્ટ્રીય સ્વંય સેવક સંઘ છે.